CELEX: C2007/297/81
Language: el
Date: 2007-12-08 00:00:00
Title: Υπόθεση T-138/05: Απόφαση του Πρωτοδικείου της 23ης Οκτωβρίου 2007 — Επιτροπή κατά Impetus (Ρήτρα διαιτησίας — Προγράμματα-πλαίσιo για δραστηριότητες τεχνολογικής έρευνας και αναπτύξεως — Συμβάσεις έργων στον τομέα των τηλεματικών εφαρμογών κοινού ενδιαφέροντος — Έλλειψη δικαιολογητικών και ασυμβατότητα μέρους των δηλούμενων εξόδων με τις συμβατικές ρήτρες — Επιστροφή των καταβληθέντων ποσών)

8.12.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 297/40
            
         Απόφαση του Πρωτοδικείου της 23ης Οκτωβρίου 2007 — Επιτροπή κατά Impetus
   (Υπόθεση T-138/05) (1)
   
   (Ρήτρα διαιτησίας - Προγράμματα-πλαίσιo για δραστηριότητες τεχνολογικής έρευνας και αναπτύξεως - Συμβάσεις έργων στον τομέα των τηλεματικών εφαρμογών κοινού ενδιαφέροντος - Έλλειψη δικαιολογητικών και ασυμβατότητα μέρους των δηλούμενων εξόδων με τις συμβατικές ρήτρες - Επιστροφή των καταβληθέντων ποσών)
   (2007/C 297/81)
   Γλώσσα διαδικασίας: η ελληνική
   Διάδικοι
   
      Ενάγουσα: Επιτροπή των Ευρωπαϊκών Κοινοτήτων (εκπρόσωποι: Δ. Τριανταφύλλου, επικουρούμενος από τον N. Κωστίκα, δικηγόρο)
   
      Καθής: Impetus Σύμβουλοι Μηχανικοί — Καινοτομία και Τεχνολογία EΠE (Αθήνα, Ελλάδα) (εκπρόσωπος: Π. Mηλιαράκης, δικηγόρος)
   Αντικείμενο της υποθέσεως
   Αγωγή ασκηθείσα δυνάμει ρήτρας διαιτησίας, κατά την έννοια του άρθρου 238 ΕΚ, με την οποία ζητείται να υποχρεωθεί η Impetus Σύμβουλοι Μηχανικοί — Καινοτομία και Τεχνολογία EΠE να επιστρέψει μέρος του ποσού που καταβλήθηκε από την Ευρωπαϊκή Κοινότητα στο πλαίσιο της συμβάσεως Invite (Inland Navigation Telematics), με κωδικό COP 493, και της συμβάσεως Ausias (Att in Urban Sites with Integration and Standardisation), με κωδικό TR 1006, οι οποίες συνήφθησαν στο πλαίσιο της αποφάσεως 1110/94/EΚ του Ευρωπαϊκού Κοινοβουλίου και του Συμβουλίου, της 26ης Απριλίου 1994, περί του τετάρτου προγράμματος-πλαισίου επί των δράσεων της Ευρωπαϊκής Κοινότητας στον τομέα της έρευνας και τεχνολογικής ανάπτυξης και επίδειξης (1994-1998) (ΕΕ L 126, σ. 1), καθώς και μέρος του ποσού που καταβλήθηκε στο πλαίσιο της συμβάσεως Artis (Advanced Road Transport Informatics in Spain) με κωδικό V 2043, η οποία συνήφθη στο πλαίσιο της αποφάσεως 90/221/Eυρατόμ, ΕΟΚ του Συμβουλίου, της 23ης Απριλίου 1990, σχετικά με το πρόγραμμα-πλαίσιο για τις κοινοτικές δράσεις στον τομέα της έρευνας και της τεχνολογικής ανάπτυξης (1990-1994) (ΕΕ L 117, σ. 28)
   Διατακτικό της αποφάσεως
   Το Πρωτοδικείο αποφασίζει:
   
               1)
            
            
               Απορρίπτει το αίτημα της Επιτροπής περί επιστροφής του ποσού των 136 037,30 ευρώ στο πλαίσιο της συμβάσεως Invite (Inland Navigation Telematics) με κωδικό COP 493.
            
         
               2)
            
            
               Υποχρεώνει την Impetus Σύμβουλοι Μηχανικοί — Kαινοτομία και Τεχνολογία EΠE να καταβάλει στην Επιτροπή, στο πλαίσιο της συμβάσεως Ausias (Att in Urban Sites with Integration and Standardisation) με κωδικό TR 1006, το ποσό των 14 678,41 ευρώ ως κεφάλαιο, αυξημένο με τόκους υπερημερίας με το ετήσιο νόμιμο επιτόκιο που ισχύει στην Ισπανία, από τις 15 Νοεμβρίου 2002 και μέχρι την αποπληρωμή της οφειλής.
            
         
               3)
            
            
               Υποχρεώνει την Impetus Σύμβουλοι Μηχανικοί — Kαινοτομία και Τεχνολογία EΠE να καταβάλει στην Επιτροπή, στο πλαίσιο της συμβάσεως Artis (Advanced Road Transport Informatics in Spain) με κωδικό V 2043, το ποσό των 9 230,77 ευρώ ως κεφάλαιο, αυξημένο με τόκους υπερημερίας με το ετήσιο νόμιμο επιτόκιο που ισχύει στην Ισπανία, από τις 29 Ιανουαρίου 2003 και μέχρι την αποπληρωμή της οφειλής.
            
         
               4)
            
            
               Κάθε διάδικος φέρει τα δικαστικά έξοδά του.
            
         
      (1)  EE C 182 της 23.7.2005.